kardosdrur/scandi-wiki huggingface dataset:
Niels Boserup

Niels Boserup (født 14. juni 1943 i Faxe, død 31. januar 2021) var en dansk journalist og tidligere administrerende direktør for Københavns Lufthavne A/S og fra 2004 til november 2007 bestyrelsesformand for TV 2/Danmark. Boserup gik på pension i juni 2007.

Niels Boserup blev student fra Randers Statsskole i 1964 og journalist fra Danmarks Journalisthøjskole i Århus i 1969. I 1970-1976 var han erhvervsredaktør på Jyllands-Posten og fra 1973 tillige redaktionschef samme sted. I 1976 blev han ansat som informationschef i B&W, og fra 1979 til 1982 fungerede han som underdirektør med ansvar for markedsføring, personale og PR samme sted. I 1983 blev han uddannet assurandør. Året forinden var han blevet vicedirektør i forsikingsselskabet Baltica, hvor han var ansat frem til 1989 og hvor han avancerede til direktør. I 1989-1991 var han direktør for Codan. Fra 1991 til 2007 var han direktør for Københavns Lufthavne A/S.

Niels Boserup var fra marts 2007  næstformand for bestyrelsen for William Demants Fond og William Demant Holding. I 1998 blev han næstformand for Fonden Wonderful Copenhagen. Han var desuden bestyrelsesmedlem i Gl. Strand og Copenhagen Capacity. Han har tidligere været medlem af bestyrelserne for Copenhagen Airport Development International A/S, Jyllands-Posten A/S, Jyllands-Postens Fond og Jyllands-Posten Holding, ACI Europe, ACI World samt de af Københavns Lufthavne A/S ejede selskaber Newcastle International Airport Ltd. og Copenhagen Airports International A/S

Niels Boserup er far til TV 2-nyhedsværten Caroline Boserup.

Privat var han bosiddende i Charlottenlund.

Referencer 

Journalister fra Danmark
Erhvervsfolk fra Danmark
Riddere af Dannebrog
Personer i Kraks Blå Bog (afdøde)
Forsikringsdirektører fra Danmark
Personer med tilknytning til Burmeister & Wain
Københavns Lufthavne
Danskere i 1900-tallet
Danskere i 2000-tallet
Studenter fra Randers Statsskole
Personer fra Faxe
Christian Larrivée

Christian Larrivée (født 25. august 1982 i Gaspé, Quebec, Canada) er en canadisk tidligere ishockeyspiller der fra sæsonen 2007-08 spillte for Rødovre Mighty Bulls i Superisligaen. Hans foretrukne position på isen var center. 

Han blev draftet af Montreal Canadiens i 2000 i 4. runde som nr. 114 i alt, men har endnu ikke spillet i NHL. Han har bl.a. spillet for Chicoutimi Sagueneens i QMJHL.

Karriere

Tiden i Rødovre 
Larrivée kom til Rødovre efter en sæson i norsk ishockey hvor han spillede for Storhamar Dragons. Efter en god første halvsæson, hvor han permanent lå i top 4 på pointlisten, kom Larrivée til skade i en kamp mod Totempo HvIK, idet han fik en puck i hovedet. Skaden, der oprindeligt ikke vurderedes til at være slem, viste sig at holde Larriveé ude i noget længere tid end de 1-2 kampe, der oprindeligt blev kalkuleret med.

Efter Rødovres kvartfinale-exit mod Frederikshavn rygtedes Larrivée til Malmö Redhawks sammen med kædekammeraten Juha Riihijärvi. Dog underskrev Larrivée en 1+1-årig kontrakt med Rødovre forholdsvist hurtigt efter etableringen af det nye selskab – men man fandt ikke nogen løsning med Riihijärvi.

Under optakten til Superisligaen 2008-2009 spillede Larrivée i en kort overgang i kæde med Mike Oliveira og Bobbie Hagelin, som begge havde spillet med Larrivée i kortere eller længere tid sæsonen før. Oliveira blev dog skiftet ud med den nytilkomne Sean McAslan, og kæden lagde sig hurtigt fast som den nye førstekæde i Rødovre. Larrivée var dog ikke selv tilfreds med sit spil i optakten til og begyndelsen på den nye sæson, idet han ikke scorede så mange point som sæsonen før. Efter sjette runde ligger Larrivée dog nummer 18 på ligaens samlede pointliste.

Christian Larrivee vendte derefter tilbage til Norge og Storhamar Dragons i 10/11 sæsonen og har spillet indtil 2021. Han blev norsk mester og seriemester hos Storhamar i 2018. Med 530 kampe og 551 point for Storhamar, betragtes han som en af de største spillere nogensinde i klubben. Han spillede med kulør nummer 23 i Storhamar.

Referencer

Eksterne henvisninger 

 

Ishockeyspillere fra Canada
Superisliga-spillere fra Rødovre Mighty Bulls
Personer fra Québec
Den internationale Quds dag

Jerusalem dag (eng. International Day of Al-Quds; persisk روز جهانی قدس) er en årlig demonstration for at vise modstand mod den israelske kontrol af Jerusalem. Anti-israelske demonstrationer finder sted på denne dag i en del muslimske lande, men specielt i Iran, hvor man startede protesterne efter den iranske revolution i 1979. Det drejer sig om den sidste fredag i den islamiske måned ramadan.

Dagen blev foreslået af ayatollah Ruhollah Khomeini. Han fremlagde denne idé i august 1979, hvor han i en tale bl.a. sagde:

Jerusalem
Palæstina
Mærkedage
Artillery

Artillery er et dansk thrash metal-band.
Det blev dannet i Taastrup i 1982 af trommeslager Carsten Nielsen og guitarist Jørgen Sandau, mens de var på besøg i Mercyful Fate's øvelokale i Sydhavnen i København. 

Navnet Artillery fandt de på, mens de sad på en kinagrill ved Taastrup st. og lyttede til nummeret "Heavy Artillery" fra Tank's plade "Filth Hounds Of Hades"  

Efter at have prøvet forskellige musikere bestod Artillery af Jørgen Sandau, Carsten Nielsen, Per Onink, Morten Stützer og Michael Stützer.  

Bandet har blandt andet touret i Sovjetunionen sammen med Sort Sol.

Under indspilningen af Metallicas Master Of Puppets havde Artillery et nært venskab med Metallica, og mange mener, at riffs fra Metallica-pladen er inspireret af Artillery.

Tidslinje

Diskografi

Demoer 
 1982 – We Are the Dead
 1984 – Shellshock
 1984 – Deeds of Darkness
 1989 – 1989 promo
 1991 – The Mind Factory

LP'er og CD'er 
 1985 – Fear of Tomorrow LP [Neat Records]
 1987 – Terror Squad LP [Neat Records]
 1990 – By Inheritance LP [Roadracer]
 1990 – Fear of Tomorrorw/Terror Squad CD
 1999 – B.A.C.K. – CD [Diehard Music]
 2009 – When Death Comes – CD [Metal Mind Productions]
 2011 – My Blood – CD [Metal Mind Productions]
 2013 – Legions – CD [Metal Blade Records]
 2016 – Penalty By Perception – CD [Metal Blade Records]
2018 – The Face Of Fear – CD [Metal Blade Records]

Opsamlinger 
 1997 – Deadly Relics [Mighty Music]
 2007 – Through The Years [Metal Mind]

Eksterne henvisninger 

 
 Artillery på Metal Blade Records' website
 
Antenna.nu – Interview fra august 2008. 
Antenna.nu – Interview fra november 2004. 
Tour dagbog fra The Rock 2008  

Metalgrupper fra Danmark
Thrash metal-grupper
Musikgrupper fra 1982
Undercover (album)

Undercover er et album fra The Rolling Stones, der blev udgivet i 1983. Forgængeren var Tattoo You, der hovedsagelig bestod af resterende sange fra tidligere albums, så Undercover var det første album i 1980erne bestående af helt nye sange. Det var også The Rolling Stones forsøg på at følge med tidens trends.

Historie 

Indspilningerne begyndte i november 1982, lige efter bandets Europaturne, og blev fuldendt i New York i august 1983. Produktionen var langvarig og slidsom på grund af stridighederne mellem The Glimmer Twins (Mick Jagger og Keith Richards). Mens Jagger var indstillet på at prøve nye stilarter, ville Richards holde fast ved bandets rødder i rock ’n’ roll og blues. Dette tovtrækkeri ville blive tydeligere i de efterfølgende år. 

Teksterne på Undercover er blandt bandets mere dystre og makabre. Titelsangen, "Undercover of the Night"  var noget så sjældent som en politisk tekst fra The Rolling Stones, og fortæller om det hemmelige politis behandling af mennesker verden over, med specielt henblik på Latinamerika. 

Undercover blev varmt modtaget, da den udkom i november 1983. Mange kritikere var imidlertid negativt indstillet over bandets nye retning mod disco musikken, med blandt andet brug af synthesizer. Til trods for det fik den en tredje plads i England, og en fjerde plads i USA. Dette var relativt skuffende, da den dermed knækkede rækken af nummer et albums, der talte hele otte albums.

Spor 

 Alle sangene er skrevet af Mick Jagger og Keith Richards, undtaget hvor andet er anført.

 "Undercover of the Night" – 4:32 
 "She Was Hot" – 4:41 
 "Tie You Up (The Pain Of Love)" – 4:16 
 "Wanna Hold You" – 3:52 
 "Feel On Baby" – 5:07 
 "Too Much Blood" – 6:14 
 "Pretty Beat Up" (Mick Jagger/Keith Richards/Ron Wood) – 4:04 
 "Too Tough" – 3:52 
 "All The Way Down" – 3:14 
 "It Must Be Hell" – 5:04

Musikere 

 Mick Jagger – Sang, Kor, Elektrisk Guitar, Mundharmonika 
 Keith Richards – Elektrisk Guitar, Kor, Sang, Bass 
 Charlie Watts – Trommer 
 Ron Wood – Elektrisk Guitar, Kor, Bass, Slide Guitar 
 Bill Wyman – Bass, Perkussion, Klaver 
 Jim Barber – Elektrisk Guitar 
 CHOPS – Horn 
 Moustapha Cisse – Perkussion 
 Brahms Coundoul – Perkussion 
 Martin Ditcham – Perkussion 
 Sly Dunbar – Perkussion 
 Chuck Leavell – Keyboard, Orgel, Klaver 
 David Sanborn – Saxoon 
 Robbie Shakespeare – Bass 
 Ian Stewart – Klaver, Perkussion

Eksterne henvisninger 

 Undercover

Fodnote 

Album fra 1983
Rolling Stones-album
Scipio

Scipio var en romersk familie, der tilhørte Cornelius-slægten. Deres familiegravsted var et landemærke i antikkens Rom, og blev anlagt efter åbningen af Via Appia i 312 f.Kr; sandsynligvis ved begravelsen af slægtens overhoved, Lucius Cornelius Scipio Barbatus, consul i 298 f.Kr, død omkring 280 f.Kr. Hans sarkofag er den ældste på gravstedet, og den eneste, der blev fundet intakt. I 1782 beordrede pave Pius 6. den hentet til Vatikanmuseet. 

Familien nævnes første gang af Livius i forbindelse med en gallisk invasion af provinsen Italia i 395 f.Kr., da Publius Cornelius Scipio var consul i det pågældende år.

Andre kendte Scipio'er er:

Publius Cornelius Scipio Africanus

Publius Cornelius Scipio Aemilianus

Publius Cornelius Scipio Nasica Serapio

Henvisninger

Se også
Oversigt over personer med navnet Publius Cornelius Scipio

Romerriget
Jan Nielsen (musiker)

Jan Nielsen er en dansk musiker og sanger, der fik sit gennembrud med en andenplads i tv-programmet Stjerne for en aften i 2004.

Jan Nielsen er uddannet elektriker, men ved siden af arbejdet i denne branche spillede han musik i et Kim Larsen-kopiband. Da Stjerne for en aften manglede en deltager, opfordrede hans svoger ham til at melde sig, og han kom med i programmet. Her endte han på en andenplads, og med denne var vejen banet for en pladekontrakt. Han helligede sig herefter musikken på fuld tid.

Det første album bestod overvejende af covernumre og egne sange, men til det andet album skrev Jan Nielsen selv alle ti numre.

Diskografi 
 Mirror Man (2004)
 Moving On (2007)

Eksterne henvisninger 
 Jan Nielsens officielle hjemmeside

Tjek fødsels- og dødsår
Musikere fra Danmark
Språkförsvaret

Språkförsvaret er et partipolitisk uafhængigt netværk, som blev stiftet i 2005, og som arbejder for at styrke det svenske sprog og modvirke domænetab (dvs. når et sprog ophører med at anvendes på et område). Språkförsvaret erkender den brugbarhed, engelsk har som fremmedsprog, men mener, at det engelske sprogs nuværende stilling som verdenssprog på længere sigt truer andre sprogs overlevelse, deriblandt det svenske.

Språkförsvaret mener, at flersproglighed har en værdi i sig selv, og at svensk i Sverige i vore dage må forsvares aktivt på en helt anden måde end tidligere i kraft af EU-medlemskabet og den øgede internationalisering.

Språkförsvaret har udarbejdet sit eget udkast til en sproglov for Sverige, ligesom en række andre dokumenter, bl.a. om sprogpolitiken inden for universiteter og højere uddannelser, det nordiske sprogfællesskab, og netværket fungerede også som høringsberettiget instans, da Sveriges nye sproglov blev udarbejdet. 

Netværket har regelmæssigt foranstaltet debatmøder og seminarer. Det svenske sprogs stilling blev diskuteret ved et seminar 2005 såvel som på et debatmøde 2007; svenskens stilling i uddannelsessystemet drøftedes ved et seminar 2008. Efteråret 2009 gennemførtes tre seminarer, dvs. om det svenske sprogs stilling i EU, det nordiske sprogfællesskab og svensk i Finland. Foråret 2010 arrangerede man et seminar om reklamer på engelsk i Sverige. 

Siden sprogloven trådte i kraft den 1. juli 2009, har netværket arbejdet aktivt med at få den nye lov at praktiseres inden for så mange samfundsområdet som muligt. Samtidig har Språkförsvaret afprøvet den nye sproglovs rækkevidde gennem en række JO-anmeldelser, bl.a. mod regeringens engelsksprogede e-post-adresser. Den sidste opnåede JO’s tilslutning.

Eksterne henvisninger 
Språkförsvarets hjemmeside
Språkförsvarets netdagbog (blog)

Referencer 

Foreninger fra Sverige
Svensk sprog
Etableret i 2005
Ravnsborg

Ravnsborg er i dag et stort voldsted på Lollands nordkyst mod Smålandshavet. 

Ca. 1330 byggede Grev Johan den Milde, også kaldet Johan af Plön eller Johan af Holsten, borgen Ravnsborg på stedet. I 1347 kapitulerer Grev Johan og Valdemar Atterdag overtager borgen, hvorefter han afhænder borgen og lenet til adelsmænd. I år 1387 køber Kong Oluf 2. dele af Ravnsborg og det tilhørende len. Dronning Margrete I erhverver resten af borgen i år 1400 og den bliver bolig for kongelige lensmænd indtil 1510, hvor borgen nedrives og bruges som byggemateriale andre steder. 

Borgbanken hæver sig 18 meter over havet, og den var tidligere en holm, så for at komme til borgen måtte man over en 200 meter lang pælebro. Den over 100 meter lange og 50 meter brede borg var omgivet af en ringmur af tegl.

Borgen har givet navn til den senere Ravnsborg Kommune.

Galleri

Eksterne henvisninger 

Fæstningsanlæg i Danmark
Voldsteder i Maribo Amt
Bygninger, konstruktioner og anlæg i Lolland Kommune
Borgruiner i Danmark
Fredede fortidsminder i Danmark
Rød svingel

 
Rød svingel (Festuca rubra) er et op til 75-100 cm højt græs, der vokser på græsmarker, i klitter og ved vejkanter. Den er meget variabel af udseende. Rød svingel, der bruges i græsplæner er altid af den tæppedannende type med mange udløbere.

Beskrivelse 
Rød svingel er en græsart med en meget variabel vækstform. Der findes individer med rent tuedannende vækst, andre tuedannende med få og korte udløbere og atter andre med lange udløbere og en tæppedannende vækst. Bladene har ofte rødlige bladskeder nederst i tuen, hvor bladene er trådagtigt sammenrullede. Kun på de overhængende strå finder man v-formede eller flade blade. Bladfarven er grågrøn til rødligt anløben.

Blomstringen sker i juni-juli, hvor de reducerede blomster sidder samlet i småaks, der har dækblade med stak. Småaksene danner tilsammen en smal top med oprette grene. Frøene modner godt og spirer villigt under de rette betingelser.

Rodnettet er som nævnt variabelt. Rød svingel, der bruges i græsplæner er altid af den tæppedannende type med mange udløbere. Rødderne er trævlede.

Højde x bredde og årlig tilvækst: 0,75 x 0,50 m (75 x 50 cm/år), heri medregnet de blomsterbærende toppe, men ikke udløberne.

Voksested 
Rød svingel er en lyskrævende og tørketålende art, som er udbredt på mager, sandet jord overalt i Europa, Asien og Nordamerika. Derfor er den også er en typisk overdrevsart, som man finder på helt nyetablerede overdrev. I Danmark er den meget almindelig i hele landet på vedvarende græsmarker, i klitter og ved vejkanter.

Ved Hundige Strand findes den sammen med bl.a. pastinak, alm. rapgræs, sandskæg, bidende stenurt, bugtet kløver, gul evighedsblomst, gul frøstjerne, harekløver, canadisk bakkestjerne, markbynke, slangehoved og vild gulerod.

Anvendelse 
På grund af den store tørketålsomhed og tilpasningen til næringsfattige jorde bruges rød svingel ofte - alene eller i blandinger - til græsplæner på steder, hvor netop disse karakteristika er afgørende.

Eksterne henvisninger 
 Den virtuella floran rød svingel 
 Billeder fra Nordens flora 
 Hunsballe Frø A/S: Frøbladet 2007

Kilder 
 Signe Frederiksen et al., Dansk flora, 2. udgave, Gyldendal 2012. .

Svingel
Haveplanter
Rødknæ

 
Rødknæ (Rumex acetosella) er en 10-30 cm høj, tvebo urt, der i Danmark især vokser på dyrket jord og nær bebyggelse.

Beskrivelse 
Rødknæ er en flerårig urt, der først danner en bladroset og de følgende år en opret stængel med blade og blomster. Bladene er helrandede, glatte og grågrønne på begge sider.

Blomstringen sker i juni-august, og da arten er tvebo, finder man individer, som udelukkende har hunlige blomster og andre, der kun har hanlige. Blomsterne sidder i små nøgler i en løst opbygget top, og de enkelte blomster er regelmæssige med rødlige blosterblade. Frugterne er nødder.

Rodnettet består af en kort, lodret jordstængel, en kraftig og meget dybtgående pælerod og kraftige siderødder. Planten er indikatorplante for sur, næringsfattig bund. Bladene indeholder oxalsyre.

Højde x bredde og årlig tilvækst: 0,20 x 0,20 (20 x 20 cm/år).

Underarter 
Arten forekommer i to underarter (R. acetosella ssp. acetosella og R. acetosella ssp. tenuifolius), der især skelnes på deres blade: Den første har lancetformede blade med trekantede sideflige nær grunden af bladet, mens den sidste, Finbladet Rødknæ, har linjeformede blade med trådagtige sideflige.

Voksested 

Rødknæ er en gammel indslæbt ukrudtsart, som fulgte med landbruget i oldtiden, og den hører hjemme på sur og næringsfattig bund i fuld sol. Det gør den til en typisk pionerart, som hurtigt indfinder sig på opgivne agre. Den findes derfor også på helt unge overdrev.

Ved Dalgård nær Øm Kloster optræder den sammen med forskellige mosser og laver samt bl.a. alm. dværgløvefod, bitter bakkestjerne, gul evighedsblomst, liden museurt, rank forglemmigej og rød svingel.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Den virtuella floran 

Overdrev
Ukrudtsplanter
Skræppe
Porter

Porter er en meget mørk, overgæret øltype med oprindelse i England. Historien og udviklingen af porter og stout er nært beslægtet og sammenflettet.

Historie
Der findes mange forskellige historier om porterens oprindelse, og selv i dag er dens opståen ikke fastslået med sikkerhed. Én historie fortæller, at porteren blev opfundet ved en fejltagelse:

Efter kornet er forspiret for at blive til malt, skal det tørres på en stor rist og vendes engang imellem med en stor skovl. Den mand, der skulle vende kornet var faldet i søvn en dag, og kornet var blevet brændt og helt sort. Man lavede dog alligevel en portion øl af det, som så skulle sælges billigt til havnearbejderne, der drak hvad som helst. Havnearbejderne kunne godt lide den næsten sorte øl og bad om mere. Derfor begyndte brygmesteren at brænde kornet med vilje, og det er i dag en meget anerkendt øl. Navnet "porter" kommer af det engelske ord for "havnearbejder", "porter".

Baltisk porter
I det 18. århundrede begyndte engelske bryggerier at eksportere øl til landene omkring Østersøen. Deriblandt en variant af porter, som havde en højere alkoholprocent end andre portere. Den blev meget populær, og de lokale bryggerier overtog hurtigt produktionen. Den var oprindeligt overgæret, men da undergæring begyndte at vinde frem, begyndte de lokale at brygge deres porter med undergær. Det giver en meget frisk porter, som ikke er så sød som traditionelle portere. Eksempler på denne øltype er Carlsbergs Carls Porter (tidligere Gl. Carlsberg Porter), Royal Unibrews Royal Stout (tidligere Ceres Porter) samt Willemoes og Nøgne Øs Porter.

Porter i Nordeuropa

Se også 

 Ølfloden i London

Noter

Eksterne henvisninger 

Øltyper
Yellowcard

Yellowcard er et alternativt rock/pop punk-band dannet i 1997 i Jacksonville, Florida. Deres musik indeholder et enestående bidrag til genren ved brug af violin.  Deres nyeste album, When You're Through Thinking Say Yes, vil blive udgivet i marts 2011 i uge 12. Men allerede d. 18. Januar 2011 vil deres single med sangen For You and Your Denial blive udgivet .

Medlemmer 
 Ryan Key – Vokal, guitar (2000 – )
 Sean Mackin – Violin, bas, vokal (1997 – )
 Ryan Mendez – Guitar, vokal (2005 – )
 Longineu W. Parsons III – Trommer (1997 – )
 Sean O'Donnell – Bas, vokal (2010 – )

Tidligere 
 Ben Dobson – Vokal (1997 – 2000)
 Todd Clarry – Guitar, vokal (1997 – 2001)
 Warren Cooke – Bas (1997 – 2002)
 Alex Lewis – Bas (2003 – 2004)
 Ben Harper – Guitar (1997 – 2005)
 Peter Mosely – Bas, klaver, vokal (2002 – 2003, 2004 – 2007)

Diskografi

Studio Albums 

 Midget Tossing (1997)
 Where We Stand (1999)
 One for the Kids (2001)
 Ocean Avenue (2003)
 Lights and Sounds (2006)
 Paper Walls (2007)
 When You're Through Thinking, Say Yes (2011)

EP'er 

 Still Standing (2000)
 The Underdog EP (2002)
 Deep Cuts (2009)

Live Albums 

 Sessions@AOL – EP (2004)
 Live from Las Vegas at the Palms (2008)

Noter

Eksterne henvisninger 

 Officiel hjemmeside

Rockgrupper fra USA
Alternative grupper
Britiske premierministre

Dette er en liste over dem, der har været premierministre for det Forenede Kongerige Storbritannien og Nordirland siden 1721, hvor den første premierminister i den moderne betydning, sir Robert Walpole, blev indsat.

 
Premierministre
Lister over regeringsledere
Comfortina 32

En Comfortina 32 er en sejlbåd, der blev bygget af Comfortbåtar AS i Arvika (nu Kullavik), Sverige, mellem 1980 og 1998. 

Skroget til Comfortina 32'eren blev designet i 1968 af Kenneth Albinsson, og blev der bygget som Comfort 32 med toprig. Da riggen i 1980 blev lavet om til 7/8-del, fik den hurtig succes på kapsejladsbanerne.

7/8-dels riggen bærer et storsejl på 27 m² størrelse, en genua I på 33 m² og en stor DH-spiler på 75 m² størrelse.

Comfortinaens store bredde og dens køl af bly gør den til en meget stiv båd, der kan bære meget sejlareal. Der blev bygget over 800 både, der stadigt er velsejlende og trods deres alder meget hurtige.

Eksterne henvisninger 
Comfortina
Comfortina 32 klub 

Kølbåde
Jersie

Jersie er en lille by på Østsjælland med  i Jersie Sogn. Byen tilhører Solrød Kommune og ligger i Region Sjælland.

Navnet betyder Iarps (grav)høje (Trap Danmark 2006).

I bebyggelsen finder man Jersie Kirke hvis romanske kirkeskib stammer fra år ca. 1200 og Forsamlingshuset i gule mursten er fra 1898.

Eksterne Henvisninger 
 Jersie Landsbylaugs Hjemmeside

Kilder
Lunds bisperække

Bisperækken  for Lund Domkirke består af følgende biskopper. 

Indtil reformationen har de titel af ærkebiskop og blev formelt udpeget af paven i Rom. Efter reformationen har de titlen biskop.

Eksterne henvisninger
 Dansk biografisk leksikon

Skåne
Biskopper fra Danmark
Biskopper fra Sverige
Lister over personer
Balé

Balé er en af de 45 provinser i Burkina Faso, hvor hovedstaden hedder Boromo. Provinsen har et areal på 4.595 km² og et indbyggertal på 197.000 (2005 est.)

Boromo ligger på hovedvejen fra Ouagadougou til Bobo-Dioulasso og er kendt for sin nationalpark, hvor man kan se Afrikansk savanneelefantflokke.

Bale er opdelt i 8 departementer:
 Bagassi
 Bana
 Boromo
 Fara
 Oury
 Pa
 Poura
 Yaho

Burkina Faso
Provinser
Egino

Egino eller Egin (død 19. oktober 1072 i Lund) var biskop i Dalby og i Lund Domkirke (1066–1072).

Egino hørte under ærkebiskoppen af Hamborg-Bremen og kom til Skåne omkring 1060 da han blev indbudt af den danske konge Svend Estridsen.

I Lund fandtes allerede en angelsaksisk missionsbiskop, Henrik. Derfor blev Egino i begyndelsen henvist til kongsgården i Dalby, hvorfra han bedrev mission efter Hamborg-Bremensk retning. Han havde ikke noget egentligt stift, selv om begrebet Dalby Stift forekommer ind imellem.

Egino, der var viet til biskop i Bremen, virkede ivrigt for at omvende hedningerne i Blekinge og på Bornholm.

Sammen med biskop Vilhelm i Roskilde modsatte han sig Svend Estridsens giftermål med Gunhild Anundsdotter.

Da Henrik døde 1066 blev Egino forflyttet til Lund og blev ordineret til biskop der, trods at han havde modsat sig Svend Estridsens giftermål.

Under Eginos tid som biskop i Lund menes Lunds Stift at være oprettet. Kort før sin død foretog Egino en rejse til Rom.

Kilder 

 Dansk Biografisk Leksikon

Biskopper over Lund Stift
Danskere i 1000-tallet
Personer i Dansk Biografisk Leksikon
Førreformatoriske katolske biskopper fra Danmark
Skandinaver fra middelalderen
Artikler fra 1. udgave af Dansk biografisk leksikon